Dezerter (film, 1992)
<s>Dezerter je srpski igrani film snimljen 1992. godine u režiji Živojina Pavlovića, poznat kao jedno od prvih filmskih ostvarenja koje se bavilo temom raspada Jugoslavije, odnosno tada aktualnim postjugoslovenskim ratovima.</s><s>Scenario, koji je Pavlović napisao zajedno sa Snežanom Lukić, je delimično inspirisan pripovetkom Večiti muž ruskog pisca Fjodora Dostojevskog, ali daleko više tada aktualnim ratom u Hrvatskoj, odnosno bitkom za Vukovar, koja je delimično rekonstruisana u filmu.</s><s>Protagonista, čiji lik tumači Radoš Bajić, je oficir JNA koji u Beogradu za vreme bitke sreće svog kolegu i najboljeg prijatelja (čiji lik tumači Rade Šerbedžija) koji je kao dezerter napustio vukovarsko bojište.</s><s>Radnja prikazuje kako ga odbija prijaviti, mučen grižnjom savesti jer je za vreme zajedničke službe u Vukovaru imao aferu sa njegovom ženom i postao biloški otac njegove kćeri.</s><s>Iako se Dezerter odlikovao izuzetno mračnim i pesimističnim tonom, odnosno na nimalo afirmativan način prikazivao ratna zbivanja, u samoj Hrvatskoj je postao predmetom kontroverzi; razlog je bio taj da je deo materijala sniman u samom razorenom Vukovaru, koji je tada bio pod vlašću tamošnjih srpskih separatista, a iz čega je veliki deo hrvatske javnosti zaključio da Pavlovićev film podržava secesiju.</s><s>Šerbedžija, koji je u delu javnosti proglašen izdajnikom, se nekoliko godina nije mogao pojaviti niti nastupati u Hrvatskoj.</s>

<s>Uloge</s>

<s>Izvori</s>

<s>Spoljašnje veze</s>

<s>Srpski filmovi
Dramski filmovi
Ratni filmovi
Filmovi o raspadu SFRJ</s>

